রাজা ত্রিদিব রায়ের উত্তরসূরি তার সন্তান তথা বর্তমান চাকমা রাজা দেবাশীস রায়-এর কর্মকান্ড কতটুকু বাংলাদেশের সার্বভৌমত্বের পক্ষে তাতে সন্দেহের অবকাশ রয়েছে। বরং শুরু থেকে পাহাড়ি ছাত্র পরিষদে সক্রিয় থাকা, শান্তি বাহিনীর সাথে যোগাযোগ এবং তাদের অপকর্মে নীরব সমর্থন, বর্তমানে ‘আদিবাসী’ ইস্যু নিয়ে আন্তর্জাতিক অঙ্গনে বাংলাদেশ ও বাংলাদেশ সেনাবাহিনীবিরোধী বক্তব্য এবং অব্যাহত অপপ্রচার তারই সাক্ষ্য বহন করে। চাকমা রাজপরিবারের প্রধানদের ধারাবাহিক এসব কর্মকাণ্ড প্রমাণ করে যে, তারা সব সময়ই এদেশ এবং এদেশের মুক্তিকামী মানুষের আবেগ ও প্রত্যাশার বিরোধী ছিল এবং এখনো তারা তাই আছে। অতএব চাকমা রাজপরিবারের ইতিহাসকে স্বাধীনতাবিরোধিতার ইতিহাস বললেও অত্যুক্তি হবে না মোটেও।